stanford-oval/wikipedia huggingface dataset:
Wiki Loves Earth

Wiki Loves Earth- kilpailun logo.
Wiki Loves Earth (WLE) on joka vuosi järjestettävä kansainvälinen valokuvauskilpailu. Kaikki kilpailuun osallistuvat kuvaavat oman maansa paikallista luontoa, ja lataavat kuvansa Wikimedia Commonsiin. Vuonna 2020 Wiki Loves Earth järjestettiin kahdeksannen kerran.
Kilpailu eri vuosina

Wiki Loves Earth on järjestetty vuodesta 2013 lähtien. Vuodesta 2017 lähtien yli 30 maata on osallistunut kilpailuun.
| Vuosi | Maat | Lisätyt kuvat | Wikeissä käytetyt kuvat | Kuvien lataajia |
| --- | --- | --- | --- | --- |
| 2013 | 1 | 9 695 | 9 446 (97% lisätyistä kuvista) | 364 |
| 2014 | 14 | 62 541 | 19 470 (31% lisätyistä kuvista) | 2 889 |
| 2015 | 25 | 104 201 | 26 216 (25% lisätyistä kuvista) | 8 837 |
| 2016 | 24 | 109 936 | 21 966 (19% lisätyistä kuvista) | 13 187 |
| 2017 | 36 | 130 482 | 25 791 (19% lisätyistä kuvista) | 15 074 |
| 2018 | 32 | 89 683 | 17 590 (19% lisätyistä kuvista) | 7 645 |
| 2019 | 37 | 94 699 | 17 590 (19% lisätyistä kuvista) | 9 699 |
| 2020 | 34 | 106 020 | 25 131 (23% lisätyistä kuvista) | 9 095 |
| 2021 | 34 | 62 491 | 8 062 (13% lisätyistä kuvista) | 4 337 |
| 2022 | 39 | 23 889 | 1 502 (6%) | 1 236 |
| 2023 (1.5.-31.7.2023) | 53 |  |  |  |
Kilpailu eri vuosina > Eri vuosien voittajat

Vuoden 2013 voittaja
Vuoden 2014 voittaja
Vuoden 2015 voittaja
Vuoden 2016 voittaja
Vuoden 2017 voittaja
Vuoden 2018 voittaja
Vuoden 2019 voittaja
Vuoden 2020 voittaja
Vuoden 2021 voittaja - maisemakuvat.
Vuoden 2021 voittaja - lähikuvat.
Aiheesta muualla

Kuvia tai muita tiedostoja aiheesta Wiki Loves Earth Wikimedia Commonsissa
Vuosina 2013-2023 ainakin yhden kerran osallistuneet maat kartalla.
WikiTribune

Wikitribune oli yhteisöllinen uutissivusto, jossa ammattitoimittajat tutkivat ja raportoivat uutisia vapaaehtoisten kanssa, jotka kuratoivat artikkeleita oikolukemalla, tarkistamalla faktoja, ehdottamalla muutoksia ja lisäämällä lähdeviittauksia. Internet-yrittäjä Jimmy Wales julkisti sivuston huhtikuussa 2017. Wikitribune ei ole sidoksissa Wikipediaan tai sen tukiorganisaation, Wikimedia Foundationiin.
"Ensimmäistä kertaa ammattitoimittajat ja kansalaistoimittajat toimivat rinakkain tasavertaisina kirjoittamassa tarinoita tapahtumista, muokaavat niitä livenä tapahtumien kehittyessä ja joita aina tukee yhteisön faktojen tarkistus ja uudelleentarkistus", Wales sanoi. Walesin tarkoitus on, että projekti auttaa taistelemaan verkon valeuutisia vastaan. Hänen kerrotaan motivoituneen vastaamaan tähän ongelmaan kuultuaan Yhdysvaltain presidentin neuvonantajan Kellyanne Conwayn käyttävän televisiohaastattelussa ilmaisua "vaihtoehtoiset faktat".[lähde? ]
Vuonna 2019 sen verkko-osoite muuttui ohjaukseksi uuteen WT.Social-palveluun.
Liiketoimintamalli

Wikitribunea rahoittavat avustajat; mitä enemmän varoja ne pystyvät keräämään, sitä enemmän toimittajia he voivat työllistää. Joukkorahoitus avattiin 25. huhtikuuta 2017. Kannattajia pyydetään maksamaan 10 puntaa tai 15 dollaria kuukaudessa, mutta uutisiin pääsy on ilmaista. On todettu, että jos osakkeenomistajia, mainostajia ja tilaajia ei ole, kaupalliset paineet vähentyvät ja maksavat jäsenet voivat ehdottaa aiheita. Sivuston lahjoittavat tukijat auttavat myös päättämään, mihin aiheisiin sivusto keskittyy.
Toimittajien täytyy tarjota tosiasialle lähde tai tarjota täysi selostus ja tallenne haastatteluista. Yleisö voi muokata ja päivittää artikkeleita. Päivitys julkaistaan kuitenkin vasta, kun sen hyväksyy henkilökunta tai luotetut vapaaehtoiset.
Neuvonantajiksi Jimmy Walesille on nimetty Lily Cole, Jeff Jarvis, Guy Kawasaki ja Lawrence Lessig.
Walesin yritys Jimmy Group, jonka hän perusti ennen huhtikuuta 2017, on hakenut tavaramerkkiä hankkeelle nimellä "Wikitribune". Sivuston esikatseluversio julkistettiin valikoidulle yleisölle, kuten tiedotusvälineille.
WikiTribunella on ollut 12 toimittajaa ja yhteensä 13 toimittajaa. Lokakuussa 2018 Wales ilmoitti että siirrytään täysin työntekijättömään malliin.
Vastaanotto

Adrienne LaFrance tarkasteli ehdotusta Atlanticissa. Hän on työskennellyt aikaisemmin Pierre Omidyarin perustamassa Honolulu Civil Beatissa, joilla on samankaltaisia ajatuksia "vertaisarvioiduista uutisista". Hän arveli hankkeesta, että esitetty suunnitelma on liian kunnianhimoinen, kun kymmenhenkinen henkilökunta ei riitä kattamaan globaleja uutisia ja vapaaehtoisten panoksen hallinta olisi aikaa vievää.
Aiheesta muualla

Johanna Vehkoo (4.5.2017) Valheenpaljastaja: Automatisointia ja vanhanaikaista toimitustyötä – näin valeuutisia nyt kitketään maailmalla (yle.fi)
Zutphen

| Zutphen |
| --- | --- |

 lippu:  vaakuna

 Koordinaatit: 52°8′0″N, 6°12′0″E 
Valtio:  Alankomaat
Provinssi:  Gelderland
Hallinto:  
 – Pormestari:  Annemieke Vermeulen (VVD)
Pinta-ala:  
 – Kokonaispinta-ala:  42,93 km²
 – Maa:  40,98 km²
 – Josta vettä:  1,95 km² 
Väkiluku (2019):  47 609
 – Väestötiheys:  1,162 as./km²
Aikavyöhyke:  UTC+1 (CET)
 – Kesäaika:  UTC+2 (CEST)
Postinumero:  7200-7207, 7230-7232
 
 www.zutphen.nl 
Infobox OKVirheellinen NIMI-arvo: 
Zutphen on kaupunki Alankomaiden Gelderlandin provinssissa. Kunnan kokonaispinta-ala on 42,93 km², josta 1,95 km² on vettä. Väkiluku on 47 609 (2019). Se sijaitsee IJsseljoen itärannalla kohdassa, missä siihen yhdistyy Berkel.
Zutphenin kunta liitettiin vuonna 2005 Warnsveldin kuntaan, mutta se säilytti nimensä.
Liikenne

Zutphenin rautatieasema on tärkeä alueellisen rautatieliikenteen kannalta. Alankomaiden valtiollisen rautatieyhtiön liikennöimä päärata jatkaa Zutphenistä pohjoiseen Deventeriin ja Zwolleen sekä etelään Arnhemiin ja Nijmegeniin. Arrivan liikennöimä sivuraide kulkee Winterswijkin ja Apeldoornin välillä, ja toinen sivuraide kulkee Hengeloon. Vanha asemarakennus (1863) tuhoutui osittain toisessa maailmansodassa, ja 1950-luvulla rakennettiin uusi asemarakennus.
Ystävyyskaupungit

Zutphenin ystävyyskaupungit ovat:
| --- | --- |
  Horstmar, Saksa   Satu Mare, Romania:   Shrewsbury, Englanti    Villa Sandino, Nicaragua
Aiheesta muualla

Kuvia tai muita tiedostoja aiheesta Zutphen Wikimedia Commonsissa
Zutphenin kaupungin virallinen sivusto (hollanniksi)
Émile Ess

| Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Mitalit> Maa:   Sveitsi.Miesten soutu. Olympialaiset  | Maa:   Sveitsi> Miesten soutu. |
| --- | --- | --- | --- |
|  Hopeaa | Helsinki 1952 | peräm:llinen nelikko |  |
| EM-kilpailut  | EM-kilpailut  | EM-kilpailut  |  |
|  Kultaa | Mâcon 1959 | peräm:tön nelikko |  |
|  Hopeaa | Mâcon 1951 | peräm:llinen nelikko |  |
|  Pronssia | Kööpenhamina 1953 | peräm:llinen nelikko |  |
|  Pronssia | Bosbaan 1954 | peräm:tön nelikko |  |
Émile Ess (9. tammikuuta 1932 Ruswil – 30. marraskuuta 1990) oli sveitsiläinen soutaja, olympiamitalisti ja Euroopan mestari.
Ess saavutti perämiehellisissä nelikoissa olympiahopeaa Helsingissä 1952. Hän kilpaili myös Rooman kesäolympialaisissa 1960. EM-kilpailuista hän voitti neljä mitalia joiden joukossa perämiehettömän nelikon Euroopan mestaruus vuonna 1959.
Aiheesta muualla

Émile Ess Kansainvälinen olympiakomitea. (englanniksi)
Yhteydetön kielioppi

Yhteydetön kielioppi tai kontekstiton kielioppi on kielitieteessä ja tietojenkäsittelytieteessä formaali kielioppi, jossa jokainen kirjoitussääntö on muotoa
missä V on välike (välisymboli,) joka ei saa olla tyhjä, ja w päätemerkeistä (päätesymboleista) ja/tai välikkeistä koostuva merkkijono. Korvauksen voi tehdä aina riippumatta V:n kontekstista eli sitä ympäröivistä symboleista; tästä nimi yhteydetön tai kontekstiton. Formaali kieli on yhteydetön jos sen tuottaa yhteydetön kielioppi. Kielioppi on kontekstiton jos ja vain jos se voidaan tunnistaa pinoautomaatilla.
Formaali määritelmä

Yhteydetön kielioppi on nelikko 
 G=(V\,,\Sigma \,,R\,,S\,), missä
V on kieliopin päätemerkkien äärellinen joukko
\Sigma  on kieliopin välikkeiden äärellinen joukko, joka ei sisällä nollaa eli tyhjää merkkiä
R kieliopin sääntöjen eli produktioiden (äärellinen) joukko
S on joukon  V alkio, kieliopin välikkeisiin kuuluva lähtösymboli
R:n alkiot ovat muotoa
Esimerkkejä

Esimerkki 1:
Yksinkertainen yhteydetön kielioppi on
Kielioppi tuottaa kielen
 \{a^{n}b^{n}:n\geq 0\}
Esimerkki 2:
Seuraava kielioppi tuottaa sellaisista aakkoston {a,b} merkkijonoista koostuvan kielen, joissa on eri määrä merkkejä a ja b.
Tässä T voi tuottaa kaikki merkkijonot, joissa on sama määrä a:ta ja b:tä. U tuottaa merkkijonot, joissa on enemmän a- kuin b-merkkejä ja V vastaavasti sellaiset jonot, joissa a:ta on vähemmän.
Kontekstivapaiden kielten joukon ominaisuuksia

Kontekstivapaiden kielten joukko on suljettu yhdisteen, katenaation ja Kleenen tähden suhteen, mutta toisin kuin säännöllisten kielten joukko, se ei ole suljettu leikkauksen tai komplementin suhteen.
Johdot ja jäsennyspuut

On kaksi tapaa kuvata kuinka tietty merkkijono voidaan tuottaa annetusta kieliopista. Yksinkertaisempi tapa on listata peräkkäiset symbolijonot alkaen lähtösymbolista ja päättyen lopulliseen merkkijonoon. Jos jokaisessa johdon askeleessa produktiota käytetään merkkijonon vasemmanpuoleisimpaan välikkeeseen, kyseessä on ns. vasen johto, vastaavasti voidaan määritellä oikea johto. Esimerkiksi seuraavassa kieliopissa
merkkijonon "1 + 1 + 1" voi tuottaa vasemmalla johdolla (S → S + S → 1 + S → 1 + S + S → 1 + 1 + S → 1 + 1 + 1) tai oikealla johdolla (S → S + S → S + 1 → S + S + 1 → S + 1 + 1 → 1 + 1 + 1).
Johtoja voidaan kuvata myös jäsennyspuilla. Jäsennyspuut karsivat johdoista pois epäoleelliset erot. Esimerkiksi edellä kuvatussa vasemmassa johdossa jäsennyspuu on samanlainen, suoritettiinpa produktiot sitten järjestyksessä 1 + S + S → 1 + 1 + S → 1 + 1 + 1 tai 1 + S + S → 1 + S + 1 → 1 + 1 + 1. Seuraavassa on esitetty tämän johdon jäsennyspuu:
S 
          /|\
         / | \
        /  |  \
       S  '+'  S
       |      /|\
       |     / | \
      '1'   S '+' S
            |     |
           '1'   '1'
Jos samalle merkkijonolle on kieliopissa mahdollista laatia useita jäsennyspuita, kieliopin sanotaan olevan moniselitteinen.
Normaalimuodot

Kukin yhteydetön kielioppi voidaan muuttaa vastaavaksi Chomskyn normaalimuodossa tai Greibachin normaalimuodossa olevaksi kieliopiksi; jälkimmäinen sillä ehdolla, ettei kielioppi tuota tyhjää merkkijonoa. "Vastaava" tarkoittaa tässä sitä, että kieliopit tuottavat saman kielen.
Chomskyn normaalimuodossa olevan kieliopin produktiot ovat erityisen yksinkertaisia, minkä vuoksi tällä normaalimuodolla on sekä teoreettisia että käytännön sovelluksia. Sen avulla voidaan esimerkiksi konstruoida algoritmi, joka ratkaisee kuuluuko annettu merkkijono kieliopin tuottamaan kieleen vai ei (CYK-algoritmi).
Wo Long: Fallen Dynasty

| Wo Long: Fallen Dynasty |
| --- | --- |

Kehittäjä:  Team Ninja
Julkaisija:  Koei Tecmo
Jakelija:  Steam ja Microsoft Store
Julkaistu:   3. maaliskuuta 2023
Lajityyppi:  toimintaroolipeli ja hack and slash
Pelimuoto:  yksinpeli ja moninpeli
Ikäluokitus:  PEGI 16 
Alusta:  Microsoft Windows, PlayStation 4, PlayStation 5, Xbox One ja Xbox Series X ja Series S
Jakelumuoto:  Digitaalinen jakelu
Lisää peliartikkeleitaVideopelien teemasivulla
Wo Long: Fallen Dynasty on Team Ninjan kehittämä ja Koei Tecmon julkaisema toimintaroolipeli. Peli julkaistiin 3. maaliskuuta 2023 PlayStation 4, PlayStation 5, Windows, Xbox One ja Xbox Series X/S -alustoille.
Pelaaminen

Peli sijoittuu Kiinan kolmen kuningaskunnan ajalle Keltaturbaanien kapinaan. Pelaaminen on tuttua studion Nioh-sarjasta, ja aikakausi on studiolle ennestään tuttu Dynasty Warriors-sarjasta.  Tekoälyn ohjaama NPC-hahmo on usein pelaajan mukana. Toisin kuin Nioh-sarjassa eräät asiat kuten veteen putoaminen ei johda äkkikuolemaan eikä juokseminen kuluta staminaa. Myös hiiviskelyllä on pelissä tehtävänsä. Pelissä on "henkimittari", joka on muutosta Niohin ki-mittarista: tavalliset hyökkäykset eivät kuluta henkienergiaa, mutta pelaaja käyttää paljon taikuutta tai asetaitoja, jotka kuluttavat henkienergiaa.
Vastaanotto

Peli on saanut GameSpotin arvostelussa arvosanaksi 8/10. Pelin torjuntaan perustuvaa taistelua kehuttiin ja pelissä on fiksuja muutoksia. Pelin ensimmäistä pomoa sanottiin epäbalansoituneeksi, eikä kuvasta muuta peliä, jossa pomovastukset eivät ole yhtä haastavia.
Aiheesta muualla

Wo Long: Fallen Dynasty MobyGamesissa (englanniksi)
Ágrafa (kunta)

| Ágrafa Ágrafan kunta Άγραφα Δήμος Αγράφων |
| --- | --- |
 Kunnan sijainti
 Ágrafa
 Koordinaatit: 39°8′N, 21°39′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Evrytanía
Hallinto:  
 – Asutustyyppi:  kunta, kylä
 – Kallikrates-koodi:  3002
 – Kuntakeskus:  Kerasochóri
Pinta-ala:  
 – Kokonaispinta-ala:  924,1 km²
Väkiluku (2011):  6 976
 – Kunnallis­yksikkö:  1 142
 – Kylä­yhdys­kunta:  398
 – Kylä:  310
 – Väestötiheys:  7,55 as./km²
Aikavyöhyke:  UTC+2
 – Kesäaika:  UTC+3
Postinumero:  360 73
Suuntanumero(t):  22370
Rekisterikilpi:  ΚΗ
 
 www.dimos-agrafon.gr 
Infobox OKVirheellinen NIMI-arvo: 
Ágrafa (kreik. Άγραφα) on Kreikan kylä ja samanniminen kunta (Δήμος Αγράφων, Dímos Agráfon), joka sijaitsee Evrytanían alueyksikössä Keski-Kreikan alueella. Koko kunnan pinta-ala on 924,1 neliökilometriä ja väkiluku 6 976. Varsinaisen Ágrafan kylän väkiluku on 310 (vuonna 2011). Kunnan kuntakeskus on Kerasochóri.
Ágrafan kunta on saanut nimensä sen alueella sijaitsevista Ágrafavuorista. Nykyinen Ágrafan kunta muodostui, kun Ágrafa, Aperantía, Aspropótamos, Fragkísta ja Víniani yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Wikimedia Commonsissa on kuvia tai muita tiedostoja aiheesta .
Δήμος Αγράφων (Arkistoitu – Internet Archive). Ágrafan kunnan verkkosivut. (kreikaksi)
Keski-Kreikan alue
| --- | --- |
Boiotian alueyksikkö:   Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:   Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:   Ágrafa  Karpenísi 
Fokiin alueyksikkö:   Delfoí  Dorída 
Fthiotiin alueyksikkö:   Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Word Is Out

| ”Word Is Out” Kylie Minogue |
| --- | --- | --- |

Singlen tiedot
 Albumilta: Let’s Get to It
 B-puoli: ”Say the Word - I'll Be There”
 Äänitetty : Lontoo, Englanti
 Julkaistu: 28. elokuuta 1991
 Formaatti: CDS, 7"- ja 12" vinyyli, kasetti
 Tekijä(t): Mike Stock, Pete Waterman
 Tuottaja(t): Mike Stock, Pete Waterman
 Tyylilaji: new jack swing, dancepop
 Kesto: 03.37
 Levy-yhtiö: PWL, Mushroom
Kylie Minoguen muut singlet
| ”Shocked” 1991 | ”Word Is Out” 1991 | ”If You Were with Me Now” 1991 |
"Word Is Out" on kappale Kylie Minoguen albumilta Let’s Get to It (1991). Kappale on albumin ensimmäinen single ja se julkaistiin 28. elokuuta 1991. Sen kirjoittivat ja tuottivat Mike Stock ja Pete Waterman.
Kappaleet

"Word Is Out" – 3:41
"Word Is Out" (12" version) – 5:53
"Say the Word - I'll Be There" – 4:00
"Word Is Out" (Summer Breeze 7" Mix) – 3:41
"Say the Word - I'll Be There" – 4:00
"Word Is Out" (Summer Breeze 12" Mix) – 7:41
"Word Is Out" – 3:41
"Say the Word - I'll Be There" – 4:00
"Word Is Out" (Summer Breeze 12" Mix) – 7:41
"Say the Word - I'll Be There" – 4:00
"Word Is Out" (Instrumental) – 3:31
"Word Is Out" (Summer Breeze 12" Mix) – 7:41
"Word Is Out" (Summer Breeze 12" Mix) – 7:41
"Word Is Out" (Instrumental) – 3:31
"Word Is Out" (12" version) – 5:53
"Say the Word - I'll Be There" – 4:00
Esitykset konserteissa

Let's Get to It Tour
Showgirl Homecoming Tour
Anti Tour (a capella Sydneyssä)
Listasijoitukset

| Lista (1991) | Korkein sijoitus |
| --- | --- |
Australia (ARIA Charts): 10
Britannia (UK Singles Chart): 16
Aiheesta muualla

Kylie Minoguen virallinen sivusto (englanniksi)
Yaniv Katan

Yaniv Katan (hepr. ‏יניב קטן‎‎; s. 27. tammikuuta 1981 Kiryat Ata, Israel) on israelilainen jalkapalloilija, pelipaikaltaan hyökkääjä. 184 senttimetriä pitkä Katan edustaa Maccabi Haifaa.
Katan on Maccabin oma kasvatti, joka on edustanut seuraa koko uransa ajan lukuun ottamatta lyhyttä visiittiä Englannin valioliigan West Hamissa vuosina 2006–2007.
Israelin maajoukkueessa jo vuonna 1998 ensimmäistä kertaa esiintynyt Katan on pelannut 26 A-maaottelua ja tehnyt niissä viisi maalia.
Aiheesta muualla

Katanin profiili seuran sivuilla (hepreaksi)
Äänetön voittaja

| Äänetön voittaja> Amazing Grace & Chuck |
| --- | --- |

Ohjaaja:  Mike Newell
Käsikirjoittaja:  David Field
Säveltäjä:  Elmer Bernstein
Kuvaaja:  Robert Elswit
Pääosat:  Jamie Lee Curtis William Petersen Gregory Peck Joshua Zuehlke
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures Corporation TriStar Pictures Rastar Productions
Levittäjä:  TriStar Pictures
Ensi-ilta:  1987
Kesto:  114 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Äänetön voittaja (Amazing Grace & Chuck, Britanniassa Silent Voice) on brittiläisen Mike Newellin ohjaama yhdysvaltalainen nuortenelokuva vuodelta 1987. Siinä 12-vuotias baseballjuniori lopettaa pelaamisen protestina ydinaseita vastaan ja saa aikaan maailmanlaajuisen urheilijoiden rauhanliikkeen. Elokuvan aikuispääosia esittävät Jamie Lee Curtis ja William Petersen sekä Yhdysvaltain presidenttiä näyttelevä Gregory Peck.
Video-opas vuodelta 1994 antoi elokuvalle kolme tähteä viidestä.
Käännös suomeksi
Zonguldakin maakunta

Zonguldakin maakunta Turkissa
Zonguldakin maakunta on yksi Turkin 81 maakunnasta. Se sijaitsee Mustanmeren rannalla Pohjois-Turkissa. Pinta-alaa sillä on 3 481 km² . Maakunnan pääkaupunki on Zonguldak. Zonguldakin maakunta on jaettu 6 piirikuntaan.
Vuoden 2015 lopussa arvioitu väkiluku oli 595 900.
Aiheesta muualla

Kuvia tai muita tiedostoja aiheesta Zonguldakin maakunta Wikimedia Commonsissa
Turkin maakunnat
Adana
Adıyaman
Afyonkarahisar
Ağrı
Aksaray
Amasya
Ankara
Antalya
Ardahan
Artvin
Aydın
Balıkesir
Bartın
Batman
Bayburt
Bilecik
Bingöl
Bitlis
Bolu
Burdur
Bursa
Çanakkale
Çankırı
Çorum
Denizli
Diyarbakır
Düzce
Edirne
Elazığ
Erzincan
Erzurum
Eskişehir
Gaziantep
Giresun
Gümüşhane
Hakkari
Hatay
Iğdır
Isparta
İstanbul
İzmir
Kahramanmaraş
Karabük
Karaman
Kars
Kastamonu
Kayseri
Kilis
Kırklareli
Kırıkkale
Kırşehir
Kocaeli
Konya
Kütahya
Malatya
Manisa
Mardin
Mersin
Muğla
Muş
Nevşehir
Niğde
Ordu
Osmaniye
Rize
Sakarya
Samsun
Şanlıurfa
Siirt
Sinop
Sivas
Şırnak
Tekirdağ
Tokat
Trabzon
Tunceli
Uşak
Van
Yalova
Yozgat
Zonguldak
Ääni ja vimma (täsmennyssivu)

Ääni ja vimma voi tarkoittaa seuraavia asioita:
Ääni ja vimma, William Faulknerin romaani
Ääni ja vimma, suomalainen musiikkikilpailu
Ääni ja vimma, Aku Ankan taskukirja numero 303
The sound and the fury (suom. Ääni ja vimma), Mike Tysonin ja Evander Holyfieldin välinen nyrkkeilyottelu vuonna 1997.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ääni ja vimma”, voi hakea sivunnimihaulla, laajalla sivunnimihaulla tai tekstihaulla.
Yanina Wickmayer

| Yanina Wickmayer |
| --- | --- |

Henkilötiedot
Syntynyt: 20. lokakuuta 1989 (ikä 34)
Kansalaisuus:   Belgia
Tennispelaaja
Pituus:  182 cm
Paino:  68 kg
Kätisyys:  oikea
Ammattilaisena:  2004–
Palkintorahat:  5 766 538 USD
Kaksinpeli
Paras sijoitus:  12. (19.4.2010)
Turnausvoittoja:  4
Voitot/tappiot:  527–351
Grand Slam -turnauksissa
Australian avoimet:  4. kierros (2010, 2015)
Ranskan avoimet:  3. kierros (2010, 2011, 2016)
Wimbledon:  4. kierros (2011)
Yhdysvaltain avoimet:  välierät (2009)
Nelinpeli
Paras sijoitus:  71. (15.2.2010)
Turnausvoittoja:  1
Voitot/tappiot:  189–126
Aiheesta muualla
yaninawickmayer.com
ITF
WTA
Yanina Wickmayer (s. 20. lokakuuta 1989 Lier) on belgialainen tennispelaaja. Hän aloitti ammattilaisuransa vuonna 2004. Hänen parhaat sijoituksensa WTA:n maailmanlistalla ovat toistaiseksi olleet kaksinpelissä 12:s huhtikuussa 2010 ja nelinpelissä 71:s helmikuussa 2010.
Wickmayer on voittanut urallaan kolme kaksinpelin WTA-turnausta. Ensimmäisen voittonsa hän saavutti Estorilissa toukokuussa 2009, kun hän voitti loppuottelussa Jekaterina Makarovan lukemin 7–5, 6–2. Lokakuussa 2009 hän voitti Linzin turnauksen loppuottelussa Petra Kvitován luvuin 6–3, 6–4. Kolmannen turnausvoittonsa hän saavutti Aucklandin turnauksessa tammikuussa 2010 voitettuaan loppuottelussa Flavia Pennettan luvuin 6–3, 6–2.
Suurimmat menestyshetkensä Wickmayer on kokenut Yhdysvaltain avoimissa 2009, joissa hän selviytyi välieriin. Hän voitti ensimmäisellä kierroksella 16:nneksi sijoitetun Virginie Razzanon lukemin 6–4, 6–3, toisella kierroksella Peng Shuain 2–6, 6–1, 6–4, kolmannella kierroksella Sara Erranin 6–3, 6–4, neljännellä kierroksella Petra Kvitován 4–6, 6–4, 7–5 sekä puolivälierissä Kateryna Bondarenkon luvuin 7–5, 6–4. Välierissä hän hävisi yhdeksänneksi sijoitetulle Caroline Wozniackille lukemin 3–6, 3–6.
Vuonna 2010 Wickmayer sai villin kortin kauden ensimmäiseen turnaukseen Aucklandiin. Hän voitti finaalissa Flavia Pennettan, ja voitti koko turnauksen häviämättä erääkään. Tämä oli hänen kolmas WTA-turnausvoitto. Australian avoimissa Wickmayer voitti ensimmäisellä kierroksella Alexandra Dulgherun, toisella kierroksella Flavia Pennettan ja kolmannella kierroksella Sara Erranin. Neljännellä kierroksella Wickmayer kohtasi entinen maailmanlistan ykkösen, maannaisensa Justine Heninin. Kolmieräisen ottelun voitti Henin. Wimbledonissa Wickmayer pääsi kolmannelle kierrokselle asti ensimmäistä kertaa Wimbledonissa. Kolmannella kierroksella hän hävisi Vera Zvonarjovalle.
Wikimedia Commonsissa on kuvia tai muita tiedostoja aiheesta .
Aiheesta muualla

Yanina Wickmayerin kotisivut (Arkistoitu – Internet Archive)
École nationale d’administration (Mali)

École nationale d’administration eli ENA on julkinen hallinnon alan korkeakoulu Malin pääkaupungissa Bamakossa.
ENA on saanut alkunsa vuonna 1958 perustetusta Ranskan Sudanin virkamieskoulusta. Se sai nykyisen nimensä vuonna 1963 ja muuttui korkeakouluksi vuonna 1972. ENA lakkautettiin vuonna 1998 ja sen toiminta siirrettiin Malin yliopiston oikeus- ja taloustieteiden tiedekuntaan. Korkeakoulu perustettiin uudelleen vuonna 2006.
ENA toimii Malin pääministerin alaisuudessa. Se kouluttaa ylempiä virkamiehiä valtionhallintoa varten, antaa täydennyskoulutusta ja harjoittaa tutkimustoimintaa. Opiskelijamäärät eivät ole kovin suuria: kolmannessa promootiossa vuonna 2013 valmistui 92 ja neljännessä vuonna 2017 44 virkamiestä.
Aiheesta muualla

ENA:n sivusto (ranskaksi)